# Referat FAU-møte

Tysdag 19. januar

Desse møtte:

1. klasse: Geir Bjarte Hoftun

2. klasse: Andre Lofthus og Miriam Lunde Nordmark

3. klasse: Tom Gardsteig og Anette Goa Bråtveit

4. klasse: Sven Hoftun og Judith Sørhus Litlehamar

5. klasse: Kurt Berekvam og Oddny Lunde Bakka

6. klasse: Elin T. Sørestad og Runar Vold

7. klasse: Asle Fisketjøn og Svanhild Stangeland

Sak 7 2020/2021 Velkommen, godkjenning av referat og innkalling

Referat og innkalling vart godkjent utan korrigeringar. Innkallinga - ok

Sak 8 2020/2021 Orientering frå sist møte i KFAU 14. des

1. Smartklokker. Nye retningslinjer har komme inn i ordens-, og åtferdsreglementet. Det er og sendt ut informasjon om dette på Transponder.
2. SFO brukarundersøking. SFO brukarundersøking: KFAU skal samarbeida med kommunen når det skal lagast ei ny undersøking ila 2021
3. Svømming. Grendaskulane meiner det er for lite svømming. Rektor kjem med meir info.
4. Rektorsituasjon: Leiar i KFAU har vore i møte med oppvekstsjef, der tema var kvifor er det så mange skifte i rektorstolane. Dei skal ha endå eit nytt møte. FAU ønskjer stabile og gode rektorar. Resten må vera opp til arbeidsgivar. FAU fremma forslag om å kartelegga kvifor det er slik, der ein kan sjå på struktur og arbeidsmiljø på dei skulane der det har vore flest byter.
5. Læringsbrett: Ulik bruk rundt på både klassar og skular. Oppretta ein ny 60% stilling som digital rettleiar, som skal hjelpa lærarar og skular i Suldal.
6. Teams på skulen: Rektor skal informera meir i neste sak.
7. Overgangspersonell: Rektor kjem med meir info.
8. Ny læreplan: Rektor kjem med meir info.
9. Beredskapsplan for ras: KFAU etterspør om kommunen har ein plan for korleis ein skal ivareta elevar som etter større ras ikkje kjem seg på skulen.
10. Referat frå KFAU: dei blir lagt ut på nettsida til det kommunale foreldreutvalet i Suldal kommune. Kristine (einingsleiar) har lagt ut lenke til denne sida på transponder til alle elevane.

Sak 9 2020/2021 Orientering frå einingsleiar / rektor

1. Drift på gult nivå: Rektor kjem med generell info. Fortsatt på gult nivå etter trafikklysmodellen. Likt som før jul. Det er sju kohortar på Vinjar skule, og dei er tre samarbeidskohortar. Det er 1.-2. klasse, 3.-4. klasse og 5.-7. klasse. Elevane er flinke å følgja reglane for dette både ute og inne. Forventninga om å halda «meteren» er større hos dei eldste elevane. Drillar godt på håndvask. Til nå har det vore lite utfordringar mtp lærarar og fråvær pga symptom.
2. Skifte av einingsleiar/rektor på Vinjar skule: Kristine blir til påske. Få eller ingen søkarar. Fristen går ut 20. januar kl 12.00. Det blir jobba mot ein plan B om det ikkje er ny einingsleiar klar til etter påske.
3. Svømmeopplæring: Suldal kommune har ein felles plan for svømmeopplæring. Her står det kva som er minimum for antal svømmetimar per trinn. Vinjar skule gir så mykje dei kan innanfor dei rammene dei har.
4. Overgangspersonell mellom barnehage og skule: Vinjar, Erfjord og Sand har prøvd ut dette. Det er nå forlenga og det er dei glade for. Elevane hadde god nytte av ordningen. Det er god effekt og lærar er i ein annan posisjon til å kunne byggja relasjonar og skapa rutinar. Det er einingsleiar i barnehagen som bestemmer kven som følgjer opp til neste år.
5. Bruk av Teams på Vinjar skule: Lite brukt nå, det var meir i bruk under heimeskulen på mellomtrinnet. Det er ikkje registrert nokon utfordring med denne bruken mtp grupper og utestenging. Om det skulle visa seg å vera eit større problem enn skulen har fått med seg, ønskjer dei beskjed om dette. Viktig at både foreldre og lærarar snakkar med barna om det å vera på nett, både om fordelane og fallgruvene som er der.
6. Ny læreplan: Skulane i kommunen jobbar i lag med ein felles utviklingsplan. Dette er kompetansepakkar frå Udir. Her er det samarbeid mellom alle dei andre skulane i kommunen. Komeptanseakkane er delt inn modular som lærarane jobbar med. Dei inneheld både tekstar, videoar og oppgåver til individuelt arbeid og i grupper. Skulane møtest i grupper (no på Teams) og diskuterer dette på tvers av skulane. Dette er eit implementeringsarbeid som kjem på plass over tid.

KFAU etterspør korleis ein måler IKT ferdigheitene til elevane. Udir sin kartleggingsprøve i emnet er tatt vekk etter skuleår 2019/2020. Skulane har ikkje ein spesifikk prøve på dette, men den digitale ferdigheiten blir målt saman med fag. Dette er ein ferdigheit som ligg inn i dei fleste faga i skulen.

1. Fotografering 1. og 7. klasse: Dette er ei ordning som foreldre ønskjer, og som skulen organiserer. 1. klasse ønskjer dette vidare. Me trur og at 7. klasse ønskjer dette. Skulen bestiller fotograf, og satsar på at dette blir gjort i vår.
2. Resultat av elevundersøkinga: Blir presenter i sin heilskap i SU. Eit kjapt overblikk seier at i snitt går me opp med nokre desimalar. Det er altså ein positiv trend. Indeksen skal måle fleire ulike tema som mellom anna; støtte fra lærarar, støtte frå heimen, faglege utfordringar, vurdering for læring, læringskultur, mestring, elevdemokrati og elevmedvirkning. Skulen ønskjer og å jobba ut ei felles elevundersøking til og dei yngste elevane på skulen, 1.-4. trinn. Sjølv om undersøkinga er for 5.-7. klasse, vil resultatet vera eleven si forståing av heile skulen. Alle dei vaksne på skulen jobbar med resultatet.
3. Budsjett: Uteområdet har vore oppe før. 2020-resulatet for skulen var positivt. Dei har tatt kontakt med Sauda vgs, avd Sand. Dei skal bygga leikehytter og ballvegg til elevane. Dette er i gong, og håpar at det er på plass i vår.

Sak 10 2020/2021 Trafikktryggleik, innkjørsla frå riksveg til parkeringsplassen ved skulen og barnehagen:

Foreldrerepresentant i bhg synest det er uoversiktleg. Det er vidareformidla til kommunen i lag med einingsleiarar i bhg og skulen og FAU.

Tormod Hoftun har vore i kontakt med Statens Vegvesen. Det skal det bli ein inspeksjon på kryss og sykkelvei ila 2021, når snøen er vekke.

Sak 11 2020/2021 Registering i Brønnøysund

Elin har prøvd å registrera FAU, det blei ikkje godkjent. Me må vere ein foreining, med stiftelsesdokument. Nye dokument er nå sendt inn.

Sak 12

Det er fremma eit ønske om SFO åpningstid kl 07.15. Vedtektene seier at SFO er 07.30-16.30. Det er dette einingane får ressursar til. Tidligare hadde dei muligheit til eit ekstra tilbod. Nå er det to kohortar. Då er det ikkje nok personal til å gje det ekstra tilbodet.

Bursdagsinvitering:

FAU har tidligare komme med ei tilråding. Det har komme tilbakemelding på at sårbare elevar med ein ven i ein annan klasse kan lida under denne tilrådinga.

FAU er einige om at dette kan vera eit vanskeleg tema, men at det er ein ryddig regel. Barn kan forstå dette. Det kan vera vanskelegare for barn å forstå kvifor nokon får komma i fleire bursdagsselskap utanfor klassen. Skulen tilrår det same som FUG. Tilrådinga står.

Sak 13. Eventuelt

* SMU-møtet blir foreslått til torsdag 4. februar. Saker blir meldt til Kristine. Elevundersøkinga og nasjonale prøvar vil vera på saklista.
* Nytt FAU-møte blir sett til etter påske, når ny einingsleiar er på plass.
* Nynorsk på læringsbretta. Litt lite nynorsk, og der det er mogleg å endra er det førehandsinnstilt på bokmål. Skulen nyttar seg av bokmålsider og lisensar, som det er desidert flest tilbydarar av. Me veit at eksponering av språk påverkar elevane. Det er og vanskeleg å finna gode retteprogram til nynorsk. Bør dette meldast inn til kommunalsjefen? Kan Noregs Mållag eller det lokale mållaget hjelpa oss i dette? Den nye stillinga som digital rettleiar bør vera ein ressurs her.